Ini satu salah faham.
Wanita yang tuduh saya itu tak bayar gaji saya.
- Dia tak boleh dipercayai. - Saya bukan majistret, dik.
Boleh saya hantar pesanan?
Kepada Alfie Burrow. Dia pekerja Lady Penwood di Rumah Penwood.
Kawan awak itu atau sesiapa saja yang sanggup sokong awak,
cakap mereka bukan saja takkan dipercayai,
tapi jika wanita yang minta saya buru awak terlibat,
dia akan pastikan hidup orang itu
musnah selama-lamanya.
Jadi, saya boleh hantar pesanan kepada sesiapa saja,
tapi pastikan awak tak menyusahkan mereka.
Ya, betul cakap awak.
Ambil selimut itu.
Jika awak disabit bersalah,
awak akan dipenjarakan
seumur hidup.
Wahai warga masyarakat,
Baginda Ratu menganugerahi anda dengan undangan
ke acara paling gah musim ini.
Seperti majlis lain anjuran ratu anda,
ia bakal menjadi acara terunggul tahun ini.
Penuh dengan kemegahan, kemewahan, keseronokan dan lain-lain.
Anda wajib hadir. Dengan gaya yang mengagumkan.
Nama anda akan dicatat jika anda tidak hadir tanpa sebab.
Mujurlah harapan masih ada untuk kita.
Kita sedang berkabung,
jadi ratu tentu tak marah jika kita tak datang.
- Maaf, saya cuma… - Mestilah saya rasa lega.
Saya dan John memang suka elak majlis sebegini.
Ya.
Harap maklum bahawa acara ini diadakan untuk Lady Agatha Danbury.
Dia akan meninggalkan London untuk pergi…
ke tempat lain.
Takkah ratu seolah-olah menyindir Lady Danbury?
Tulisan di bahagian ini terlalu kecil.
Ibu nak baca pun susah.
Tanpa Whistledown untuk dimusuhi,
mungkin tuanku dah memusuhi orang lain pula.
Awak dengar apa-apa?
Tentang Lady Danbury dan ratu?
Rasanya tak ada pun.
Yalah.
Saya pun tak terkejut.
Rae pembantu rumah yang bagus. Ibu rindukan Varley…
Cik Varley?
Dari mana kamu dapat idea pelik itu?
Ibu tak teringat dia langsung.
Setiap pagi, saya terfikir nak berhenti,
sehingga pagi tadi.
Cik puan agak baik hari ini.
Itu kerana bekas pembantu rumahnya dah ditangkap malam tadi
dan pada saat ini,
di sebalik pintu ini, saya rasa Lord Stotter akan melamar Cik Li.
Ya!
Wahai bakal isteriku,
semoga kita berjumpa lagi, dan setiap hari selepas itu.
Kalianlah pasangan paling cocok musim ini!
- Tengok cincin ini! - Tah…
Kamu perlu fikirkan gaun untuk ke majlis tuanku.
Kita umumkan pertunangan kamu di sana.
Ibu nak ke mana?
Mestilah ke penjara.
Kamu tak tahukah? Kamu dah bantu ibu tangkap Sophie.
Rosamund!
Ibu suruh mereka tangkap Sophie?
Pencuri patut diadili.
Ibu, Sophie bukan pencuri. Dia baik terhadap kita.
Jangan sebut lagi tentang hal ini.
Ibu pergi tak lama.
Syabas, Rosamund.
Kamu tak nak ucap tahniah?
Tahniah, kakak.
- Dia di mana? - Ini salah saya.
Saya ingat dia pencuri, jadi saya bantu balu Lord Penwood cari dia.
Tapi Cik Posy dah jelaskan yang saya dah tersilap.
Si Sophie itu kerja di rumah ini semasa balu itu mendiaminya, bukan?
Dia ada saudara tak?
Tak apa, sabar dulu.
Ada seseorang yang boleh bantu.
Wah, itu pemanggang automatikkah?
Mereka berdua ada urusan penting dengan awak.
Kakak boleh lihat koleksi reben Hyacinth.
- Dia ada buat beberapa reben baru. - Ia biasa saja.
Saya ingat nak tangguhkan pelajaran di Eton untuk temankan kakak.
Tidak, jangan buat begitu.
Kakak terharu atas sokongan dan keprihatinan kamu, tapi…
Kakak kamu mahu kita menjalankan hidup seperti biasa,
buat masa ini.
Ya. Terima kasih.
Mungkin kita boleh bercakap tentang orang lain.
- Ibu sihat? - Apa khabar kawan ibu, Lord Anderson?
Lord Anderson, dia…
Ibu, saya perlu cakap tentang Sophie.
Maaf kerana mengganggu.
Francesca…
Kalau buruk pun kakak tetap nak tengok reben kamu. Ayuh.
Kamu pun sekali, Gregory.
Kamu dah tanya dia?
- Tanya apa? - Siapa?
- Tak, dia pergi sebelum saya jumpa dia. - Ke mana?
Maaf, puan.
- Abang cakap tentang siapa? - Sophie. Dia dah ke Amerika.
Saya cuba kejar dia, tapi ada dua kapal.
- Jadi, saya gagal cari dia. - Abang kejar dia ke dok?
- Apa yang berlaku? - Abang kamu cintakan pembantu rumah.
- Dia pergi tanpa ucap selamat tinggal. - Puan.
- Maaf. Apa? - Jangan tulis tentangnya.
- Saya bukan lagi Whistledown. - Saya kena halang dia dan sewa kapal.
Jika dia baru pergi, saya sempat kejar.
- Sabarlah. - Bawa bertenang.
Boleh semua orang diam sebentar?
Tolonglah.
Hazel perlu beritahu sesuatu.
Maaf kerana mengganggu,
tapi saya ada berita baik dan berita buruk.
Berita baiknya, En. Bridgerton tak perlu cari kapal.
Ada orang nak jumpa awak.
Helo, Sophie.
Biadabnya.
Bersyukurlah saya sanggup datang ke tempat sejijik ini.
Lebih-lebih lagi kerana saya akan membantu.
- Bantu? - Ya. Saya mahu berbuat baik.
Kamu boleh elak daripada dibicarakan, dihina di khalayak awam
dan membusukkan nama keluarga Bridgerton kerana melindungi kamu.
- Bagaimana caranya? - Dengan mengakulah.
Semua ini akan jadi lebih mudah
jika kamu mengaku menyamar dan mencuri daripada saya.
- Saya tak curi. - Tipu.
Puan dah rampas segalanya daripada saya.
Saya takkan lagi berkorban untuk memudahkan hidup puan.
Kamu selalu buat pilihan yang salah.
Tapi sekarang,
kamu akan dapat balasan setimpal.
Pengawal! Saya dah selesai.
Kamu tunggu sajalah padahnya.
Tanpa saksi untuk penyokong kamu
dan berdasarkan keterangan bersumpah balu Lord Penwood…
- Tuan, tolonglah… - Cik Baek, kamu tak dibenarkan bercakap.
Pada masa ini, saya terpaksa menjatuhkan hukuman…
Tuan! Saya mohon agar wanita ini dibebaskan.
- Apa yang sedang berlaku? - Encik siapa?
Benedict Bridgerton, anak mendiang Viscount Edmund Bridgerton
dan adik Viscount Anthony Bridgerton.
Juga abang ipar Duke Hastings.
En. Bridgerton anak kedua.
Gadis itu mencuri daripada countess.
Awak hina saya hanya kerana gancu kasut?
Gancu itu tentu mahal, ya?
Tuan, Cik Baek dah lama bekerja dengan saya dan kami sahkan
bahawa sifatnya menunjukkan yang tuduhan ini tak berasas.
- Sudah tentu ia berasas. - Awak ada bukti?
Tolong jaga adab dan bertindak sejajar dengan pangkat dan maruah kamu.
Lady Penwood,
jika keluarga ini sudi bayar harga gancu kasut puan,
boleh puan tarik balik tuduhan terhadap Cik Baek?
Ya, kami sedia bayar.
Itu takkan mencukupi.
Lagipun, dia juga dituduh menyamar sebagai bangsawan
yang bergaun perak di majlis tari-menari bertopeng
anjuran Balu Lord Bridgerton.
Saya tuntut keadilan!
Kamu perlu buat persiapan untuk pembelaan.
Nak bela apa lagi
sedangkan En. Bridgerton dah hilang pertimbangan kerana dah digoda olehnya.
- Saya tak goda. - Berani awak tuduh anak saya…
Diam! Sila patuhi peraturan tatatertib!
Majistret Burton, kami akan dapatkan peguam untuk Cik Baek.
Sementara itu, saya mohon agar tuan meringankan beban saya.
Dia pembantu saya dan saya perlukan khidmatnya.
Tuan, saya mohon.
Letakkanlah dia dalam jagaan saya sehingga kes ini selesai.
Kami akan berterima kasih yang tuan memudahkan urusan ibu saya.
Saya bebaskan Cik Baek
dengan syarat dia tinggal di kediaman keluarga Bridgerton,
dan jaminan daripada puan yang dia takkan tinggalkan rumah puan.
Tapi saya sarankan kamu berbincang sesama kamu.
Tapi jika kamu gagal mencapai kata sepakat,
kita akan bertemu lagi dalam masa seminggu untuk tentukan nasib Cik Baek.
Saya tak mahu bincang apa-apa. Dia akan dipenjarakan.
Tengoklah nanti.
Rasanya apa kata ratu jika tuanku tahu awak melindungi penipu
dari kelas bawahan yang awak benarkan pikat anaknya?
Awak ingat awak boleh terus tinggal di sini?
Kita tengoklah nanti.
Terima kasih banyak-banyak. Saya terharu, tapi buat susah-susah saja.
Jangan cakap begitu. Kenapa awak tak beritahu kami?
Konstabel takkan benarkan?
Tak, saya cuma rasa saya dah berjaya buat awak rasa jauh hati,
dan saya lari supaya tak menyusahkan awak lagi.
Tapi mujurlah kami dapat tahu.
Ramai orang sayang kamu, Sophie. Saya harap kamu sedar.
Tapi masalah kita belum selesai.
Jika balu Lord Penwood gagal di mahkamah,
dia akan raih sokongan orang awam.
Jika tuanku tahu tentang… hubungan kamu,
tentu kecoh jadinya dan kalau kamu tinggalkan kota pun
adik-adik kamu tentu masih terkena tempiasnya.
Penyelesaian yang mudah tiada.
Tapi saya gembira kamu selamat bersama kami.
Selamat pulang.
Bilik awak dah siap,
tapi beritahu kami kalau kami terlupa apa-apa.
Peliknya. Bilik saya di bilik pembantu tingkat atas.
Itu dulu.
Lady Bridgerton maklumkan yang awak tetamu kami
sehingga perbicaraan itu tamat.
Atau sehingga hubungan awak dengan En. Bridgerton dah sah.
- Kenapa awak tak cakap? - Mereka tiada hubungan, Hazel.
Lady Bridgerton juga dah jelaskan yang anaknya tak boleh datang
ke bilik awak, atau sebaliknya.
- Sudah tentu. - Orang saya sentiasa memerhati.
Mari, Hazel.
Sejak bila awak tahu?
Saya jumpa rantai awak di bilik tidur saya malam tadi.
Perawan Perak pakai loket yang sama.
Saya tak berniat tipu awak. Saya cuma…
Saya tak sanggup kalau awak hampa
apabila mengetahui wanita yang awak cari itu
bukan gadis yang menawan dan dia cuma…
saya.
Mustahil saya akan rasa hampa jika saya tahu awaklah orangnya.
Selama saya hidup, saya sunyi walaupun ketika dikelilingi ramai orang.
Saya terpikat kepada awak di majlis itu kerana
awak memahami saya.
Diri sebenar saya.
Alangkah kejinya saya
jika saya hanya nampak awak sebagai Perawan Perak.
Namun demikian,
selama ini,
awak tak yakin yang saya boleh terima hakikat sebenar.
Mungkinkah cinta awak terhadap saya tak seperti yang saya sangka?
Benedict.
Maaf, Pn. Wilson suruh saya
pastikan yang kalian duduk di bilik berasingan.
Saya pun perlu berehat.
Kita patut bantu Sophie daripada dipenjarakan.
Saya teragak-agak untuk minta bantuan awak
sebab awak pun dah nak pergi, tapi kalau nak diikutkan,
perkenan ratu mungkin melindungi kami daripada dicela.
Kisah ini memang tak masuk dek akal.
Pembantu rumah, lelaki bangsawan yang bercinta.
Mungkin terlalu sukar untuk tuanku terima.
Ratu dah buat pertaruhan besar yang Benedict akan berkahwin musim ini.
Saya tak berani jamin, tapi saya sedia membantu.
Saya juga percaya ayahnya bangsawan.
Bolehkah statusnya itu membantu kita?
Tidak jika ibunya pembantu rumah.
Walaupun bukan Sophie yang pilih untuk jadi pembantu rumah,
orang kita takkan restui perkahwinan lelaki bangsawan dengan gadis luar nikah.
Malangnya, harapan terbaik untuk mereka
adalah dengan senyap-senyap berpindah ke desa.
Saya boleh tunda pemergian saya dan jika ada sebarang kekecohan, saya…
Agatha, jangan.
Inilah saat awak.
Saya hargai usaha awak untuk pujuk ratu, tapi tidak, awak harus pergi.
Violet Bridgerton…
Saya akan rindukan awak.
Saya akan rindukan awak juga.
Rindu sangat-sangat.
Boleh saya bantu, Cik Baek?
Panggil saja Sophie, John.
Ada sesiapa cari saya?
Tak, rasanya tak ada pun.
Awak nampak kacak malam ini.
Awak ikhlaskah?
Mestilah.
Sebab saya pun tak pasti sama ada awak sukakan saya.
Tapi orang memang kata awak buaya darat.
Itu sebelum saya kenal awak.
Saya fikir mungkin…
Saya pun sedang cari jalan untuk ke bilik awak.
Saya geram sebab awak tak cam saya.
Saya faham.
- Maafkan saya. - Pada mulanya, saya geram sangat.
Tapi kemudian saya sedar ia tak penting.
Awak tunjukkan kasih yang amat mendalam,
yang dah lama saya tak rasa
dan saya tak mampu mempercayainya…
Selain awak, hanya ayah saya saja yang menyayangi saya.
Dia Earl Penwood yang keenam.
Richard Gun.
Dia berjanji akan sentiasa menjaga saya dan saya percayakan cakapnya
dan juga kasih sayangnya.
Tapi selepas kematiannya, nampaknya saya dah tersilap.
Sebab diakah awak jadi pembantu rumah?
Dalam wasiatnya, tiada apa-apa untuk saya.
Itulah yang Araminta kata.
Awak lihat sendiri wasiat itu?
Tidak, saya tak mahu kecewa sekali lagi.
Sophie.
Jelas sekali wanita itu bencikan awak.
Sejak saat kami berjumpa.
Jadi, kenapa awak percaya cakapnya tentang ayah awak?
Saya…
Entahlah.
Saya cuma terus percaya.
Percaya yang ayah saya dah lupakan saya.
Percaya kasih sayang yang saya bayangkan sebenarnya palsu
dan saya tak patut tunggu awak untuk cam, cinta atau setia kepada saya.
Sophie.
Mestilah saya cintakan awak.
Awak dah percaya sekarang?
Saya tak patut minta awak jadi perempuan simpanan.
Maafkan saya.
Semalam, saya pulang ke sini
untuk tanya soalan yang dah lama saya patut tanya.
Jangan.
Bukan sekarang.
Saya dah dapat restu keluarga saya, Sophie.
Perbicaraan itu belum selesai
dan nama keluarga awak mungkin terjejas.
Tunggulah dulu.
Saya cintakan awak.
Saya cintakan awak, Benedict.
Awak nak mandi sekali?
Saya tak beranilah.
Kita tak perlu buat.
Pusinglah.
Awak tak perlu lagi buat begitu.
Cik, saya harap cik tak marah saya.
Saya dah berang sebenarnya.
Benda paling menarik di rumah saya berlaku di depan mata saya,
tapi saya langsung tak perasan.
Bagus, sebab saya nak minta tolong sikit.
Saya nak minta bantuan cik
untuk masuk ke Rumah Penwood.
Saya gembira awak datang melawat.
Saya agak terkejut,
tapi tetap gembira.
Saya sedia melupakan masa lalu.
Ya, samalah.
Kita pun ada banyak benda untuk dibincangkan
yang pasti memakan masa.
Ya, teruskan.
Dengar kata, awak dah cat semula rumah ini dengan warna merah jambu,
dan ia sangat cantik.
Ia melambangkan…
awak.
Alfie!
- Awak di sini? - Wasiat ayah saya. Saya percaya…
Ia di bilik bacaan. Araminta nak penjarakan saya.
Saya perlu tahu kandungannya sebelum dia berjaya.
Duduklah. Nanti berbekas pula permaidani itu.
Maafkan saya.
Ibu tahu Lady Danbury rasa kurang yakin,
tapi ibu pasti semuanya akan berjalan lancar.
Pasti ada caranya. Seperti biasa.
Jadi, Sophielah Perawan Perak itu.
Kalau begitu,
anak Earl Penwood memang layaklah menghadiri majlis tari-menari.
Jika semua ini selesai, bagaimana jika saya gagal?
Hidup selama-lamanya di desa.
Jadi suami.
- Kamu meragui cinta kamu? - Saya meragui diri sendiri.
Kenapa, Benedict?
Bukankah saya selalu menghampakan ibu?
Ibu tak pernah rasa hampa dengan anak-anak ibu.
Mungkin kadangkala, ibu tegas dengan kamu,
tapi ada sebabnya.
Sebabnya kerana ibu pun macam kamu semasa ibu kecil dulu.
Apa maksud ibu?
Anak-anak lebih mudah membayangkan hantu di lorong gelap
daripada ibu mereka semasa dia muda.
Tapi ibu pun ingat-ingat lupa zaman remaja ibu.
Dia bagaimana?
Dia gopoh,
bersungguh-sungguh,
berani, riang,
berkobar-kobar untuk merasai segala suka duka kehidupan
dan menginginkan sesuatu yang bertentangan dengan kehendak ibu bapanya.
Anthony sama seperti ayah kamu.
Tapi kamu, kamu warisi sifat ibu,
dari segenap sudut.
Apa yang jadi kepadanya?
Ibu jatuh cinta.
Cinta yang menjinakkan jiwa ibu yang memberontak
hingga sifat itu terus terpadam kerana ibu bahagia.
Macam perasaan saya terhadap Sophie.
Jika begitu, cinta kamu akan memungkinkan semua impian kamu.
Saya harap ibu belum lupakan gadis berani yang riang itu.
Bagi saya, dia sangat menceriakan.
Ya, dulu.
Ia tentu dalam kotak ini.
Lily nampak kamu masuk. Jadi, mak cik kena lihat sendiri.
- Mak Cik Irma. - Di mana kunci kotak ini?
Kami mencari wasiat ayahnya.
Saya pernah nampak tuan buka
dengan kunci yang di dalam laci itu.
Yang mana satu?
Mak cik pun tak tahu.
Awak nak guna warna ini juga untuk rumah desa awak?
Eloise, saya macam tak percaya yang awak datang hari ini
hanya untuk puji pilihan warna saya.
Kenapa pula? Apa salahnya kita bincang tentang warna merah jambu?
Saya tahu sebab awak datang.
Awak dah tunduk kepada obsesi itu.
Obsesi kahwin.
Akhirnya awak dah mula membayangkan kehidupan berumah tangga,
dan awak nak tahu keadaannya.
Ya.
Saya memang dah terjebak
dengan obsesi ini.
Musim lepas sukar buat kita
kerana kita tak berkongsi impian untuk berkahwin.
Saya faham pandangan awak.
Tentang kebebasan yang hilang selepas berkahwin.
Mary Wollstonecraft dan lain-lain.
- Awak baca penulisannya? - Awak asyik cakap tentang dia musim lalu.
Jadi, apa lagi saya nak buat semasa di Wales?
Buah fikirannya mengagumkan, tapi hakikatnya, dia tak menghargai cinta.
Cinta mampu mengubah hidup, Eloise.
Ya.
Saya dah mula sedar.
Bagus.
Ini dia.
"Richard Gun, Earl Penwood keenam."
Dia wasiatkan £4,000 untuk Araminta bagi setiap tahun saya di rumahnya.
- Aduhai. - Patutlah dia tak halau awak.
Dia nak duit rupanya.
Sophie.
Kenapa?
Nampaknya perkahwinan banyak memberi manfaat kepada awak.
Ya, saya kini boleh dapatkan bilik tamu impian saya.
Ia jauh lebih indah daripada Rumah Cowper, bukan?
Awak tak pernah sesuai tinggal di sana atau dengan ibu bapa awak.
Saya nak minta maaf.
Ketika awak dipaksa mengahwini lelaki
yang tiga kali ganda lebih tua musim lepas…
Saya terlalu
risaukan hal sendiri hingga tak nampak kesusahan awak
dan betapa awak perlu berjaya mendapatkan jodoh.
Terima kasih.
Tak apa.
Semuanya berakhir seperti yang sepatutnya.
Memang benar.
Selepas semua yang berlaku,
gancu kasut itu palsu rupanya.
Itukah yang orang bualkan sekarang?
Beta tak minatlah dengan gancu kasut.
Atau pembantu rumah.
Pendapat beta tentang balu Lord Penwood tak penting.
Jika majistret rasa gadis itu harus didakwa, biarlah.
Balu itu juga
berniat meyakinkan tuanku
yang pembantu rumah itu dah goda lelaki bangsawan.
Benedict Bridgerton.
Jejaka yang menjadi rebutan musim ini,
digoda oleh pembantu rumah?
Benarkah?
Tak, ia tak benar.
Dia tak perlu goda Benedict kerana Benedict mencintainya.
Walaupun ia bercanggah dengan kelaziman dan jangkaan masyarakat,
mereka terpikat terhadap satu sama lain.
Dia selamatkan Benedict di desa
dan Benedict terpikat semasa dia merawat Benedict.
Lelaki yang langsung tak disangka mampu setia,
tersentuh oleh keanggunan dan kecantikan gadis berdarah marhaen.
Tuanku, betul cakap tuanku selama ini.
Benedict Bridgerton dah bersedia untuk berkahwin rupanya.
Malang sekali.
Tekaan beta betul dan memang patut pun beta bertaruh.
Tapi beta tetap akan kalah.
Tuanku.
Benedict Bridgerton tak boleh kahwini pembantu rumah.
Beta berharap kita boleh buat satu padanan terakhir, Lady Danbury.
Sayangnya kalau kita kalah kali ini.
Brimsley, apa perkembangan majlis tari-menari beta?
Ia berjalan lancar, tuanku.
Tunggu! Perlahanlah sikit!
Saya berjaya!
Apa yang abang tahu tentang Benedict Bridgerton?
Abang kerap bersamanya musim ini.
Apa yang awak tahu?
Abang tahu sesuatu. Abang cuma tak beritahu saya.
Jika awak tahu abang rahsiakan sesuatu, bermakna awak juga ada berahsia.
Abang cuma tahu dia suka seorang gadis yang tak sesuai dengannya.
Dia pembantu rumah di Rumah Bridgerton. Saya ada terdengar.
Mereka bercinta dan balu Lord Penwood mahu dia dipenjarakan.
Pagi tadi, saya habiskan empat jam membantu ratu pilih bunga untuk majlisnya.
Semalam, mereka bertekak
sama ada anjing mereka patut dicukur supaya menyerupai singa.
- Sehari sebelum itu… - Alice.
Kita boleh pindah ke desa jika awak tak gembira.
Tidak, tak boleh.
Kita tak boleh tinggalkan ratu semudah itu.
Saya pun tak mahu, tapi saya nak buat sesuatu yang bermakna.
Lady Danbury bantu Permaisuri bentuk masyarakat.
Saya cuma menghias. Sebenarnya, saya tak hias pun.
Saya cuma kata "ya" atau "tidak" kepada pekerja yang menghias.
Kita dapat kehidupan ini secara tiba-tiba.
Ia memang sangat indah.
Akhirnya, kita hidup gembira,
tapi saya nak juga orang lain rasa gembira.
Kalau saya cuba bantu pembantu rumah itu,
ratu mungkin akhirnya akan percayakan saya atau hidup kita akan musnah.
Tapi saya tetap akan buat.
Baiklah, abang sokong awak sepenuhnya.
Dia baru saja pergi, Benedict.
- Pn. Mondrich. - Selamat siang.
Alice, sekarang tak sesuai.
Ya, saya dah tahu. Lady Danbury gagal yakinkan ratu.
Tapi saya mahu syorkan cara lain.
Saya dan ibu risau tentang awak.
Maafkan saya.
Lady Penwood paksa Cik Bridgerton minum teh dulu.
Jadi, bagaimana?
Saya baca wasiat ayah saya.
Apa katanya?
Ayah saya…
kotakan janjinya.
Saya, Posy dan Rosamund.
Dia tinggalkan jumlah hantaran yang sama untuk kami.
Dia sayang saya.
Mestilah dia sayang.
Mustahil dia tak sayang.
Awak takkan masuk penjara.
Balu itu curi wang hantaran awak, bermakna dia penipu dan pencuri.
Jika dia belum habiskannya, saya masih ada wang.
Tapi saya masih anak luar nikah dan tak padan dengan lelaki bangsawan.
Saya tak peduli tentang wang dan lantaklah kalau awak tak padan pun.
Pn. Mondrich datang siang tadi.
Dia dang perwara ratu.
Dia boleh bantu kita.
Bagaimana?
Kita perlu cari gaun untuk awak
kerana awak akan menghadiri majlis ratu esok.
Ini permainan untuk dua orang.
Maafkan saya.
Saya risaukan keluarga saya. Satu kejadian aib dah tercetus.
Kejadian aib?
Ceritalah lagi.
Abang saya, Benedict,
cintakan pembantu rumah.
Keluarga saya sokong hubungan mereka.
Tapi ahli masyarakat tentu berang jika mereka dapat tahu.
Walaupun ia sebenarnya hal remeh jika dibandingkan dengan…
Sekarang, awak tiada apa-apa yang nak dikata?
Saya terkejut.
Keluarga awak mengejutkan.
Saya takkan salahkan awak jika awak mahu menjauhkan diri daripada kami, atau saya.
Tak. Mengejutkan dari segi yang baik.
Cinta tak semestinya kelihatan seperti yang dijangka.
Kebahagiaan orang lain bukan urusan saya.
Baguslah awak kata begitu.
Saya harap, jika awak tak kisah kerana dah terkait dengan keluarga kami,
awak sanggup tinggal di London
sehingga waris baru ditemui.
- Saya memang di sini. - Saya tahu.
Tapi mungkin saya rasa…
khuatir jika awak akan pergi sekali lagi,
kerana awak jarang duduk setempat.
Awak saja yang benar-benar faham.
Kalau awak mahu, saya sedia.
Ia sangat bermakna bagi saya.
Saya rasa rapat dengan awak, Michaela.
Saya pun.
Tengoklah bulu yang pembantu rumah jumpa di tong sampah.
Ia agak kusut, tapi nampak menarik juga, bukan?
Kakak tak perlu peduli.
Kamu tentu masih tak mahu diperkenalkan.
Kakak rasa itu satu kesilapan.
Kakak biar betul.
Dahlah kakak mempersendakan kelas saya.
Masalahnya,
kelas kamu memang lucu.
Saya ingat kakak akan suka.
Sebab kakak ada teman hari tua. Kita boleh jadi andartu bersama.
Walaupun bunyinya menarik, kakak tahu bukan itu yang kamu mahukan.
Tak apa kalau kamu rasa takut.
Nasib yang menimpa John memang sedih sekali.
Kakak pun rasa takut juga.
Kita tak boleh kawal segalanya.
Tapi kita boleh kawal usaha untuk saling membantu
dan memastikan rasa takut tak menghalang kita
daripada menikmati sesuatu yang istimewa.
- Jadi, kakak dah sokong perkahwinan? - Taklah sokong.
Tapi selepas semusim bersama kamu,
kakak boleh nampak yang kadangkala,
perkahwinan ada kelebihannya.
Peneman,
keluarga,
tempat duduk utama di acara petang,
dan jika bukan kerana perkahwinan ibu dan ayah,
kita takkan ada satu sama lain dan itulah ganjaran terbesar.
Selalunyalah.
Agaknya cakap kakak ada benarnya.
Tapi kalau saya jumpa calon suami yang sesuai suatu hari nanti,
saya patut lebih mengenali diri saya dulu.
Bagus idea itu.
Musim ini takkan sama tanpa awak, Lady Danbury.
Saya pasti kamu masih boleh cari jalan untuk berseronok.
Awak akan dirindui,
terutamanya oleh ratu.
Baiklah,
semoga kita sejahtera.
Malam ini malam kita, Rosamund.
Mari kita sapa Lord Stotter,
kemudian, kita akan selesaikan hal Sophie dengan ratu.
Saya boleh buat.
Bolehkah kita buat? Takkah kita patut jumpa majistret dulu?
Habislah peluang kita jika balu itu jumpa ratu dulu.
Pn. Mondrich akan aturkan semuanya.
Ikut rapat semasa kami bawa awak masuk.
Harapnya untuk kali terakhir.
Nama puan?
Violet Bridgerton.
Balu Lord Bridgerton.
Ya, tambah tiga.
Ya, lebih kuranglah. Anak saya ramai.
Keluarga Bridgerton, ikut saya.
Jadi, apa kita nak buat sekarang?
Pelik rasanya apabila kita bukan lagi bahan skandal.
Kita nikmati sajalah saat ini.
Mari kita menari.
Cik Posy.
Cik Bridgerton.
Oh, tidak. Saya…
Awak mungkin tak tahu, tapi saya bukan sebahagian…
Saya pun rasa tak. Saya cuma nak sapa awak.
Tapi ibu awak mungkin tak suka.
Tapi jangan biar dia kawal awak.
Ibu kawan saya sama macam ibu awak,
dan hidupnya lebih bahagia sekarang.
Betulkah?
Lord Barnaby berminat dengan awak.
Dia ada ajak saya menari,
tapi ibu saya lebih tertumpu pada kakak saya musim ini.
Tapi saya tak patut biar dia kawal urusan cinta saya.
Lord Barnaby menjadi idaman gadis.
Ibu dan kakak awak pun sedang sibuk.
Pergilah.
Baiklah.
Cik Posy,
sudikah awak menari dengan saya kali ini?
Lady Penwood,
puan dipanggil.
Oleh ratu?
Tak sangka ia semudah ini.
Mari, Posy.
Sekarang.
Saya minta diri dulu.
Apa ini?
Saya ingat ratu ada sekali.
Bersyukurlah tuanku tiada di sini buat masa ini.
Sophie?
Ibu, kenapa dia di sini?
Tujuh tahun.
Selama tujuh tahun saya kerja untuk awak di rumah saya.
Saya tanya awak kenapa awak tak halau saya.
Rupa-rupanya, ada udang di sebalik batu.
Awak tak halau sebab ayah saya janjikan wang jika awak jaga saya,
tapi bukan sebagai pembantu rumah.
- Bagaimana kamu tahu? - Saya baca wasiat itu.
Saya juga tahu yang ayah saya tinggalkan wang hantaran.
- Ibu. - Diam, Posy.
Tiga bahagian yang sama rata, untuk Rosamund, Posy dan saya.
Tapi awak tentu janjikan Lord Stotter dua kali ganda
jumlah yang Posy akan terima.
Kerana awak nak curi wang saya.
Itu mengarutlah.
Berani awak tuduh ibu saya begitu?
Lapan belas ribu paun.
Berapa jumlah kakak?
Ibu tak yakinkah yang keistimewaan saya dapat menawan jejaka?
Ibu fikir saya perlukan 36,000 paun.
Semua ini tak penting. Dia curi barang ibu.
Saya yang curi gancu kasut ibu.
Gancu kasut itu bukan masalahnya.
Wang hantaran kahwin kamu itu wang kami.
Ia sepatutnya wang kami, tapi kamu rampas hak kami.
Kamu rampas dia daripada kami.
Anak-anak saya perlukan ayah.
Mereka perlukan kasih sayangnya, sama seperti saya.
Tapi kamu ada sekali.
Dia juga sayangkan awak.
Saya nampak. Anak-anak awak pun sayang awak.
Kedua-duanya. Jangan sia-siakannya.
Ia hanya akan merugikan.
Richard sangat baik.
Tapi dia tak fikir panjang.
Dia serahkan kesilapan terbesarnya kepada saya secara mengejut
dan biar saya tanggung akibat daripada menjaga anak luar nikah.
Saya hanya cuba melindungi anak-anak saya.
Ibu, Sophie tak pernah mengancam kehidupan kita.
Saya pun dah bosan cakap tentang dia.
Lagipun, kamu masih bersalah sebab menyamar.
Kami boleh selesaikan masalah itu sendiri kerana jenayah awak jauh lebih berat.
Curi wang hantaran kahwin.
Awak langgar wasiat mendiang earl.
Saya takkan masuk penjara.
Habislah dia jika awak cuba jatuhkan saya.
Begitu juga sebaliknya.
Ia mudah saja.
Kita cuma perlu mengolah semula kejadian itu demi kebaikan bersama.
Malam ini indah sekali.
Ya.
Tuanku.
- Pn. Mondrich. Kamu tak apa-apa? - Patik dah sediakan sesuatu untuk tuanku.
Pembantu rumah yang Benedict Bridgerton cintai datang.
Apa maksud kamu?
Patik aturkan kedatangannya agar tuanku dapat lihat hubungan mereka.
Kelak, nescaya tuanku akan nampak ketulusan cinta mereka.
Tidak, Pn. Mondrich. Bawa dia pergi dari sini.
- Oh, tuanku. - Tuanku.
Patik enggan.
Suatu masa dahulu,
ada kerabat diraja yang berharap tuanku meninggalkan istana.
Tapi tuanku enggan pergi dan tuankulah wanita paling mengagumkan
yang pernah bertakhta setelah sekian lama.
Tuanku penaung muzik dan seni.
Tuanku ada kuda belang di taman dan suka berita hangat.
Tuanku ada banyak minat,
tapi tuanku terlepas khabar yang amat menghiburkan
kerana mengabaikan kelas bawahan, tapi percayalah,
tak semua pembantu rumah lurus, sederhana atau membosankan.
Jika wanita yang Benedict Bridgerton cintai itu
berjaya membuka hatinya untuk berumah tangga,
wanita itu pasti ada semangat yang membara.
Begitu bersemangat hingga countess pun sanggup ke penjara
kerana sibuk memikirkan wanita itu.
Tuanku dah terlepas berita-berita yang menggemparkan.
- Tidak, saya takkan buat. - Jangan degil.
Awak juga akan pindah ke rumah desa awak untuk baki musim ini.
En. Bridgerton,
dengar kata kamu dah dilamun cinta.
Ya, tuanku.
Patik persembahkan Cik Sophie Gun.
Gun?
Seperti nama mendiang Lord Penwood?
Dia anak sepupunya.
Bukankah tadi awak kata mereka seiras, Lady Penwood?
Ya.
Dia membesar di luar kota dan baru saja berpindah ke sini.
- Kamu kata… - Patik tersilap, tuanku.
Kamu boleh bercakap?
Ya, tuanku.
Betulkah kata-kata mereka?
Yang kamu saudara mendiang earl?
Patik mengaku yang ia benar, tuanku.
Bahawasanya patik anak kelahiran dan didikan Penwood.
Kamu sesuai menjadi permata terindah musim ini.
Baiklah.
Bukankah ada masalah berkaitan gancu kasut?
Tidak, tuanku. Patik rasa tak ada pun.
Beta rasa ada.
Tapi teruskan.
Kita sepupu.
Kita adik-beradik.
Violet zaman muda ibu tentu kagum dengan ibu hari ini.
Ibu pun rasa begitu.
Beraninya kamu ambil risiko sebesar itu.
Benar, tuanku.
- Bersyukurlah yang beta layankan saja. - Ya, tuanku.
Kamu boleh pergi.
Saya tak mahu dipermainkan.
- Taklah. - Awak dah tahu?
Lord Stotter tak puas hati dengan wang hantaran Cik Li.
Tidak. Tolonglah.
Tapi semua orang pun tahu dia cuma nak harta.
Cik Li bukan pilihan saya, tapi keluarga itu tentu mahu
salah seorang anaknya berkahwin musim ini.
Rasanya harapan itu akan tercapai.
Varley!
Kenapa awak di sini?
Maaf kerana datang lewat malam begini.
Saya harap awak tak datang untuk kerja semula di sini, sebab malangnya,
kami sangat berpuas hati dengan Rae.
Sudah tentu tidak.
Saya akan ke desa untuk kerja baru.
Tapi sebelum itu, saya nak ambil beberapa barang saya.
Saya ada tertinggal beberapa buku
semasa saya keluar dulu.
Bukankah kita suka usik Penelope sebab dia ulat buku?
Seingat saya, awak tak pernah membaca.
Saya juga datang untuk dapatkan permohonan maaf.
Permohonan maaf? Daripada saya? Untuk apa?
Kerana tak menghargai saya.
Kerana anggap saya macam keluarga,
tapi layan saya macam hamba dengan gaji yang tak setimpal.
Saya rasa itu sangat tak adil.
Jangan harap saya nak minta maaf.
Baiklah.
Mungkin…
Mungkin saya boleh
minta maaf
tentang satu dua perkara.
Gaun-gaun…
yang saya beri itu,
ia gaya musim lalu.
Saya sepatutnya beri gaun lebih cantik.
Atau bayar gaji lebih.
Itu dah cukup bagus.
Saya maafkan.
Varley.
Saya rindukan awak.
Banyaknya saya nak cerita.
Wanita Penwood itu paksa saya kerja macam anjing.
Saya sebenarnya nak ke desa sebab dia tiba-tiba pecat saya tadi.
Pecat awak?
Bodohnya dia kerana sanggup pecat awak.
Kita tak bolehlah biar awak pulang ke desa.
Tapi puan dah ada Rae.
Ya. Tapi rumah ini besar.
Ya, dia dah ada hubungan dengan Cik Sophie Gun,
saudara mendiang Lord Penwood.
Cik Gun,
sudikah awak menari dengan saya?
Saya sudi, En. Bridgerton.
Takkah ia kerja gila?
Rancangan itu memang sangat berani.
Pn. Mondrich ada semangat anak muda.
Tapi beta pun tak tahu sama ada dia berjaya
kerana rancangannya bagus atau kerana dia main taram saja.
Tapi dia betul tentang satu perkara.
Tuanku memang sukakan hiburan.
Mengarutlah.
- Inilah benda paling menarik musim ini. - Tidak.
Benda paling menarik ialah pertaruhan dengan Pn. Bridgerton
yang tuanku akan menangi.
Betul juga.
Pertaruhan akan diselesaikan.
Seronoknya, Lady Danbury.
Kita seronok bersama.
Ya, benar.
Beta akan rindukan kamu.
Aduhai.
Air mata, berhenti menitis.
Berhenti menitis?
Bagaimana rasanya apabila diiktiraf sebagai anak Penwood?
Pelik rasanya.
Tapi gembira.
Boleh saya berterus terang?
Sebab saya nak awak jadi ahli keluarga Bridgerton.
Sudikah awak mengahwini saya?
Ya.
Ya, saya sudi.
Saya gembira melihat kejayaan anak awak.
Ya, saya pun.
Mereka dah boleh berkahwin dan tinggal di kota jika mereka mahu.
Mereka dah dianggap pasangan yang sah.
Baguslah.
Jadi, sekarang kita bolehlah buat pengumuman tanpa rasa bimbang.
Nak beritahu anak-anak awak malam ini?
Ada masalahkah?
Saya…
Macam-macam dah berlaku malam ini. Takkah kita agak terburu-buru?
Kita tak patut tangguhkannya.
Melainkan awak ada sebab yang saya tak tahu,
yang awak patut beritahu.
Saya teragak-agak kerana anak-anak saya, mendiang suami saya dan Francesca.
Tapi hari ini saya sedar satu lagi punca keraguan saya.
Apa dia?
Saya dah terlalu lama jadi isteri dan ibu.
Saya dah tak kenal diri saya yang sebelum itu.
Saya baru mula memahami semula sifat-sifat dulu,
sifat bebas dan berani…
Saya takut jika kita berkahwin, saya akan hilang peluang itu.
Tapi saya juga tak mahu kehilangan awak.
Saya tak faham.
Takkah lebih baik…
Boleh tak kita teruskan
hubungan seadanya?
Menjalinkan hubungan,
tapi masih hidup berasingan?
Violet, saya mahu awak bahagia.
Tapi saya pun nak bahagia.
Saat kita bersama sangat istimewa.
Saya mahu hidup bersama awak.
Saya sanggup tunggu jika itu yang awak mahukan kelak.
- Tapi saya dah mula rasa ragu-ragu. - Tolonglah, Marcus. Saya…
Saya ambil berat tentang awak.
Saya tahu. Saya pun rasa begitu.
Wahai pembaca yang dikasihi,
adakah anda terperanjat?
Awak ada nampak Cik Stirling?
Dia dah tidur?
- Cik Stirling tak beritahu puan? - Beritahu apa?
Dia kemas barang dan dah pergi.
Anda ingat saya dah tiada.
Tapi masakan penulis ini akan berdiam diri setelah segala yang berlaku.
Oleh itu, kita akan bersatu semula.
Apa awak buat?
Saya nak menari dengan tunang saya.
Pandainya awak menari, walaupun tanpa muzik.
Awak tentu kagum jika awak tahu siapa guru tarian pertama saya.
Banyak lagi yang saya perlu pelajari.
Penyatuan yang bertunjangkan kasih sayang dan rasa prihatin…
Saya ingat awak bukan lagi Whistledown.
Betul. Saya sedang tulis novel.
Jadi, siapa penulis warta ini?
…cuma untuk naskhah kali ini, penulisnya berbeza.
Dah tengah malam.
Perlukah awak pergi?
Saya boleh berada di sini
selama mana yang awak nak.
Temanilah saya selama-lamanya.
Namun buat masa ini, identiti baru saya akan dirahsiakan.
Wahai para pembaca, kita tentu akan seronok bersama.
NICHOLAS BRAIMBRIDGE - TONY COOPER DALAM INGATAN
Abang nak nasihat sikit.
Ada nasihat lagi?
Pada hari perkahwinan saya pun abang nak tunjuk pandai.
Sebenarnya, nasihat terbaik abang
ialah jangan dengar lagi cakap abang.
Ayah tentu bangga dengan kamu.
Macam abang.
Siapa pula akan kahwin selepas ini?
Saya suka majlis kahwin. Semua sanak saudara datang.
Sebagai tetamulah.
- Awak rasa awak akan kahwin lagi? - Saya?
Kahwin? Tidak.
Saya dah merasai cinta agung.
Sekali pun dah cukup.
Sophie.
Benedict.
Hadirin yang dikasihi,
kita berkumpul bersama di sini di sisi Tuhan…
Kamu boleh berkucupan sekarang.
Terjemahan sari kata oleh Noorsalwati